Rannsóknateymi sett á laggirnar til að rannsaka sýklalyfjaónæmi á Íslandi Teymi íslenskra og bandarískra vísindamanna hefur verið sett á laggirnar til að rannsaka sýklalyfjaónæmi á Íslandi . Sérstaða landsins gerir það að ákjósanlegum vettvangi til að rannsaka þessa vaxandi ógn við lýðheilsu . Rannsókn teymisins er ætlað að skapa þekkingu til að viðhalda lágu hlutfalli ónæmis í landinu og vinna gegn þróun ónæmis annars staðar í heiminum . Þær stofnanir sem koma að rannsókninni eru Sýkla - og veirufræðideild Landspítalans , Tilraunastöð Háskóla Íslands í meinafræði að Keldum , MATÍS ( Matvælarannsóknir Íslands ) , Matvælastofnun ; Aðgerðarstofnun gegn Sýklalyfjaónæmi , George Washington University , Washington DC ( ARAC ) og Vísindastofnun vistkerfis og þjóðfélags , Northern Arizona University , Arizona ( ECOSS ) . Sú sérstaða sem gerir Ísland bæði einstakt og ákjósanlegt til slíkra rannsókna er landfræðileg einangrun , íbúafjöldinn og hversu auðvelt er að fylgjast með sýklalyfjanotkun og sýklalyfjaónæmi bæði hjá mönnum og dýrum . Við vonumst til að sú þekking sem fæst með þessari rannsókn hjálpi til við að viðhalda lágu hlutfalli ónæmis í landinu . Sú vitneskja gæti einnig hjálpað til að vinna gegn ónæmisþróun annars staðar í heiminum . Meginmarkmið rannsóknateymisins er að skapa þekkingu sem gæti nýst til þess að móta mótvægisaðgerðir byggða á gagnreyndum vísindum . Rannsóknateymið á Íslandi Próf. Karl G. Kristinsson , Sýkla - og veirufræðideild Landspítalans og læknadeild H.Í . Þórunn Rafnar Þorsteinsdóttir , Tilraunastöð H.Í. í meinafræði að Keldum